የአሜሪካ አምባሳደር ኒኪ ሃለይ ከጠቅላይ ሚንስትር ኃይለማርያም ጋር ተወያዩ
በተባበሩት መንግስታት ድርጅት የአሜሪካ አምባሳደር ኒኪ ሃለይ ከኢፌዴሪ ጠቅላይ ሚኒስትር ሃይለማርያም ደሳለኝ ጋር ተወያይተዋል፡፡ኢትዮጵያ በሶማሊያና በደቡብ ሱዳን ሰላምና ፀጥታ ላይ የምታደርገው ጥረትም የውይይታቸው አካል ነበር ተብሏል።ከዚህ ባለፈም የምስራቅ የልማት በይነ መንግስታት (ኢጋድን) ማጠናከር በሚቻልበት አግባብ ላይም መክረዋል።አምባሳደሯ ከአፍሪካ ህብረት የፖለቲካ ጉዳዮች ኮሚሽነር ሚናታ ሰማቴ ጋርም፥ በደቡብ ሱዳን የእርስ በእርስ ግጭት እና በፀረ አልሸባብ ትግሉ ዙሪያ ተወያይተዋል።በውይይታቸው ወቅትም ሃገራቸው በሶማሊያ የአልሻባብ የሽብር ቡድንን ለማስቆም በሚደረገው ጥረት፥ የምታደርገውን ድጋፍ አጠናክራ እንደምትቀጥልም ተናግረዋል።አምባሳደር ኒኪ የኢትዮጵያ ቆይታቸውን ሲያጠናቅቁ በደቡብ ሱዳንና በዲሞክራቲክ ሪፐብሊክ ኦፍ ኮንጎ ጉብኝት ያደርጋሉ።